Diari Oficial de la Generalitat Valenciana


Sumari del DOGV 6223, del 10-03-2010 (2010/1973)

Notificació de la interlocutòria dictada en el judici d'execució hipotecària número 835/2007.
---------------------------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1973


Data del document
:   27-01-2010

Organisme emissor
:   Jutjat de Primera Instància Número 2 d'Alzira

Tipus de document
:   Anunci

Notificació de la interlocutòria dictada en el judici d'execució hipotecària número 835/2007. [2010/1973]  
Assumpte civil 000835/2007   
María Teresa Puig Picazo secretària del Jutjat de Primera Instància número 2, certifique que en les actuacions esmentades s'ha dictat la resolució que copiada en la part que interessa diu el següent:   
Jutjat de Primera Instància número 2 d'Alzira (València).  
Judici: Execució hipotecària 000835/2007.  
Part demandant: Caixa d'Estalvis i Pensions de Barcelona, La Caixa.  
Part demandada: Maria Florencia Sciurano.   
Interlocutòria   
Jutge que la dicta: José Luis Fenellos Puigcerver.   
Lloc: Alzira (València).   
Data: 6 d'abril de 2009.   
Antecedents de fet   
Primer. La procuradora Carmina Oliver Ferrandis, en nom i representació de la Caixa d'Estalvis i Pensions de Barcelona, La Caixa va formular demanda d'execució contra María Florencia Sciurano.   
Segon. Per interlocutòria de data 4 de febrer de 2008 es va despatxar execució contra la demandada expressada per les següents quantitats, 143.261,96 en concepte de principal i 42.500 pressupostat per a interessos i costes, i es va notificar aquesta resolució a l'executada personalment al domicili hipotecat, és a dir, al c/ Riola, 4.2 d'Alzira, amb l'avís que en l'acte fera efectives les quantitats degudes; es va procedir a l'embargament de la finca hipotecada, en data 29 d'agost de 2006, davant del notari d'Alzira, Alfonso Maldonado Rubio, amb número de protocol 1004 de la finca registral número 25.365, llibre 811, foli 5 tom 2.117 urbana situada a Alzira al c/ Riola 4.2., departament número cinc, habitatge nord de segon pis alt de l'edifici d'Alzira carrer de Riola. Fa setanta-sis metres i noranta-un decímetres quadrats de superfície útil inclòs el voladís que recau al carrer on està situat. Limita a l'est amb aquest carrer, al nord i a l'oest, finques de Francisco Cucarella i al sud, el departament quatre els dos patis de llums de l'edifici i la caixa d'escala d'aquest per on es té accés. Es fixava com a preu de la finca hipotecada, a efectes de subhasta, la quantitat de cent cinquanta-dos mil dos-cents euros.   
Tercer. S'adjuntava a la demanda primera còpia de l'escriptura que s'ha mencionat, resolució del Banc d'Espanya sobre el tipus d'interés certificat notarial del saldo. A les actuacions es va aportar el certificat registral que disposa l'article 656 de la Llei 1/2000, d'Enjudiciament Civil, i consta, així mateix, que s'han fet les notificacions a què es refereix l'article 659 d'aquesta llei.   
Quart. A instàncies de la part executant es va traure el bé hipotecat a subhasta pública, cosa que es va anunciar mitjançant edictes que es fixaren al lloc públic d'aquest Jutjat, es va fer constar la situació possessòria del bé, així com que el certificat registral estava de manifest en la Secretaria; es va entendre que tot licitador acceptava com a suficient la titulació existent, que no hi havia títols i que les càrregues o gravàmens anteriors al crèdit de l'actor continuarien subsistents, i quedaven subrogats en la responsabilitat derivada d'aquells si la rematada s'adjudicava a favor d'ell.   
Cinqué. Amb data 12 d'octubre de 2008 es va celebrar la subasta dels béns expressats, que va tindre lloc sense efecte per falta de licitadors.   
Sisé. L'executant, en el termini establit en l'article 651 de la Llei 1/2000, d'Enjudiciament Civil, ha sol·licitat l'adjudicació dels béns subhastats per la quantitat del 50% del valor de taxació del bé, és a dir, setanta-sis mil cent euros, quantitat que no cobreix el total del deute per principal.   
Fonaments de dret   
Únic. L'article 671 de la Llei d'Enjudiciament Civil disposa que, si no hi ha postors en l'acte de la subhasta, el creditor podrà demanar l'adjudicació dels béns pel 50% del valor de taxació o per la quantitat deguda per tots els conceptes; en conseqüència, com que s'han observat en la tramitació d'aquesta execució les formalitats i els requisits que disposa la Llei d'Enjudiciament Civil, especialment pel que fa a les notificacions que disposa l'article 659 i, acceptada expressament per l'adjudicatari la subsistència de les càrregues o gravàmens anteriors al crèdit de l'executant i la subrogació en la responsabilitat derivada d'aquests, és procedent aprovar l'adjudicació dels béns subhastats a favor de l'executant, amb la resta de pronunciaments inherents.   
Fonaments de dret   
1. S'adjudica a l'executant Caixa d'Estalivs i Pensions de Barcelona, La Caixa, amb domicili a Barcelona, avinguda Diagonal, 621-629, amb CIF G5889998, la finca registral número 25.365 del Registre de la Propietat d'Alzira al tom 2117, llibre 811, foli 5, la descripció registral de la qual consta en el segon antecedent de fet d'aquesta resolució.   
2. No pertoca que la secretària d'aquest Jutjat practique la liquidació del que es dega per principal i interessos, ja que el preu d'adjudicació no ha cobert la quantitat deguda per principal.   
3. Consignada la totalitat del preu, si escau, faciliteu a l'adjudicatari una testimoniança d'aquesta resolució indicant-hi que s'ha dut a terme la consignació de la diferència entre el preu de l'adjudicació i el de les quantitats degudes o, si escau, que aquestes resultaren superiors, perquè li valga de títol i liquidació de l'impost de transmissions patrimonials i actes jurídics documentats.   
4. Ferma aquesta resolució, expediu manament al registrador de la propietat a l'efecte que procedisca a la cancel·lació de la hipoteca que ha donat lloc a aquest procediment així com la de totes les càrregues posteriors a l'anotació d'aquesta.   
Manera d'impugnació: mitjançant un recurs de reposició davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies hàbils comptador des de l'endemà de la notificació, indicant la infracció comesa segons el recurrent. Sense aquests requisits no s'admetrà el recurs (articles 451 i 452 de la LECn).   
Ho disposa i firma el jutge. En done fe».  
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i, si escau, en el Diari Oficial de la Comunitat Valenciana per a portar a efecte la diligència de notificació a la part demandada.   
Alzira, 27 de gener de 2010.- La secretària judicial: María Teresa Puig Picazo.